recursal/SuperWikiNEXT-32B huggingface dataset:
**Paznaun** (uttales «pats-naon») eller **Paznauntal** er en fjelldal i Nord-Tirol ved grensen til Vorarlberg og Sveits (Graubünden). Den begynner 6 km vest for Landeck med et trangt juv (*Gföllschlucht*) og strekker seg 30 km sydvestover. Øverst forbinder passet Bielerhöhe Paznaun med den vorarlbergske dalen Montafon.

Paznaun har 6700 innbyggere som fordeler seg over fire kommuner. Nedenfra og oppover er dette:

* See
* Kappl
* Ischgl
* Galtür

I dag er turismen den viktigste næringsgrenen i dalen. Spesielt de to øverste kommunene er kjente vintersportssteder.

Dalen er omkranset av fjell på begge sider. I nord ligger Verwall (3168 moh. i *Hoher Riffler*), i syd Silvretta (3411 moh. i *Piz Linard*). Dalens elv heter Trisanna. Etter å ha forlatt Paznaun, danner den – sammen med Rosanna fra Stanzer Tal – elven *Sanna* og munner ut i Inn ved Landeck.

Paznaun var lenge ubebodd på grunn av juvet ved dalinngangen. Kolonialiseringen skjedde derfor uten unntak over fjellpassene rundt dalen. Først ble Paznaun brukt som sommerbeite av befolkningen i Nedre Engadin, dvs. sydfra. De fleste stedsnavn har derfor retoromanske røtter – inkludert selve dalen (*Paznáun*) og to av kommunene (*Galtǘr*, *Ischgl*). Bosettingen gjennom tysktalende innbyggere begynte først fra 1300-tallet, og også denne skjedde over fjellene, ikke nedenfra. Galtür og Ischgl ble kolonialisert av walsere fra Montafon (i vest), Kappl fra Stanzer Tal (i nord), og See fra Serfaus (i sydøst). Administrativt fortsatte Paznauns tilhørighet til Engadin helt inntil begynnelsen av 1800-tallet.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** HDS **·** GeoNames
 |
Zab-elvene
**Lille Zab** eller **Nedre Zab** (kurdisk: *Zēʾi Koya*, arabisk: الزاب الاسفل, persisk: زاب کوچک, akkadisk: Zabū šupalū, syrisk: ܙܒܐ ܬܚܬܝܐ ) er en elv i Iran og Irak. Den er 402 km lang og begynner i Zagrosfjellene i vestre Iran og munner ut i Tigris i guvernementet Kirkuk i nordlige Irak.

Det finnes også en Store Zab. 

De to elvene som kalles Store Zab og Lille Zab, var basisen for oldtidens assyriske sivilisasjon. Navnet *Zab* kommer fra det persiske ordet *zehâb* (زهاب), som betyr «vann som flommer fra bakken».

Elvene benyttes til irrigasjon og vannkraft, med store demninger i begge elvene. I løpet av våren er det flom i begge elvene, og dette dobler vannmengden i Tigris. Restene av oldtidsbyen Assur finnes på vestbredden av Tigris, omtrent midt mellom der Zab-elvene møter Tigris.

Eksterne lenker
---------------

* (en) Little Zab – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Ilja Pavlov Najdenov** (født 6. august 1960, død 7. mars 2003 i Sofia, Bulgaria) var en bulgarsk bryter og forretningsmann. 

Han var en dyktig bryter og var bulgarsk mester i sin vektklasse. Før han ble forretningsmann og grunnla sine første selskaper, så gikk han på Institutt for fysisk fostring som ligger i Sofia. Det var ved dette instituttet de aller fleste fremtidige olympiske mestere fra Bulgaria ble utdannet. Han giftet seg i 1982 med datteren til et medlem av den statlige bulgarske overvåkningstjenesten.

Pavlov var leder og grunnlegger av bedriften Multigroup. Han var også president i Bulgarias største industrielle holdingselskapet, MG Corporation. Pavlov var rangert som den åttende rikeste mannen i Sentral-og Øst-Europa av det polske magasinet Wprost i november 2002. Han ble sagt å være verdt 1.5 amerikanske milliarder.

Da han forlot sitt kontor omringet av 10 livvakter om kvelden den 7. mars 2003, gjennomboret en kule fra en skarpskytter hjertet hans. Hele Bulgarias elite var til stede ved begravelsen for å vise ham den siste ære. Da han ble begravet i sin hjemby i Arbanasi i det nordlige Bulgaria, var det syv biskoper som sto ved graven hans. Ingen andre bulgarere har noen gang hatt så mange i sin begravelse som det Iliya hadde i sin.

Dagen før den fremtredende bulgarske milliardæren hadde blitt skutt ned og drept i hovedstaden Sofia, hadde han vitnet under rettssaken mot den tidligere statsministeren, Andrei Lukanov. Pavlovs selskap sysselsette rundt 10 000 personer på det tidspunktet da Pavlov ble skutt. Pavlov overlevde et forsøk på at noen prøvde å ta livet hans i 2001, da en bombe eksploderte på veien som gikk utenfor huset hans.

  


|  |  |
| --- | --- |
| Oppslagsverk/autoritetsdata | VIAF
 |
**New Forest** er et område i Hampshire, England. Det ble opprinnelig lagt ut som kongelig skog i 1079 av Vilhelm Erobreren. Hans sønn Vilhelm Rufus døde der i en mistenkelig «jaktulykke».

Skogområdet har gitt navn til distriktet New Forest. Bebyggelsen er spredt, og det utgjør det største området med uinnhegnet beitemark, hei og gammel skog i det sørøstlige England. Blant byer og landsbyer i eller rett ved skogen er Lyndhurst, Brockenhurst, Fordingbridge, Ringwood, Beaulieu og Lymington. Området grenser mot Bournemouth i vest og Southampton i øst.

Under en stor storm i 1703 gikk omkring 4000 eiketrær tapt i New Forest.

New Forest nasjonalpark
-----------------------

Omtrentlig foreslått område for nasjonalpark
Konsultasjoner omkring muligheten for å erklære området som nasjonalpark ble startet i 1999. I februar 2002 leverte de et utkast til regjeringen. Etter å ha hørt innvendinger fra lokalbefolkningen ble det foretatt en offentlig høring fra oktober 2002 til mars 2003, som munnet ut i konkrete forslag.

28. juni 2004 erklærte ministeren for landlige saker, Alun Michael, at regjeringen ønsker å opprette en nasjonalpark. Han presenterte samtidig reviderte grenser for parken. Den er tenkt å omfatte 571 km², og ha en befolkning på ca. 38 000. Dette betyr at de fleste av de drøyt 170 000 som bor i distriktet New Forest vil bo utenfor nasjonalparken, selv om det meste av distriktets areal omfattes av den. Det er også meningen å ta med en del av distriktet Test Valley omkring landsbyen Canada, og deler av distriktet Salisbury i Wiltshire.

| * v
* d
* r
Nasjonalparker i Storbritannia |
| --- |
| England og Wales | Brecon Beacons **·** The Broads **·** Dartmoor **·** Exmoor **·** Lake District **·** New Forest **·** North York Moors **·** Northumberland **·** Peak District **·** Pembrokeshire Coast **·** Snowdonia **·** Yorkshire Dales **·** South Downs | Storbritannias flagg |
| Skottland | Cairngorms **·** Loch Lomond and the Trossachs |
| Nord-Irland | *Ingen nasjonalparker* **·** (Foreslått: Mournefjellene) |
| *Se også Area of Outstanding Natural Beauty* |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**Sønnico** er et norsk elektrokonsern etablert i 1910. I 2020 ble konsernet kjøpt opp av OneCo.

Selskapet ble etablert i 1910 av industrigründeren Francis Sønnichsen, som kalte bedriften «Francis Sønnichsen Elektroteknisk Entreprenørforretning». På 1930-tallet tok Sønnichsens kompanjong Karl Fredrik Oppegaard over firmaet, og endret navnet til «Elektrisitetsfirmaet Sønnichsen & Co». I 1941 ble navnet forenklet til «Elektrisitetsfirmaet Sønnico».

Sommeren 2004 ble enheten «Sønnico Installasjon» solgt til Umoe, noe som medførte at man for første gang på 85 år skulle fokusere på også andre ting enn kun elektroinstallasjon, nemlig installasjon av telekommunikasjon. I 2011 ble imidlertid forretningsområdene *tele* og *elektro* organisert som to selvstendige selskap, med foretaksnavnene «Sønnico Tele AS» og «Sønnico AS». I første halvår 2014 ble «Sønnico Tele» fusjonert med Eltel Networks til Eltel Sønnico. I august 2015 kjøpte Eltel ut resten av Eltel Sønnico for 265 millioner kroner fra Umoe-konsernet. Sønnico fortsatte som foretak eid av Umoe, men drev nå kun med elektroinstallasjon.

21. februar 2020 ble Sønnico kjøpt opp av OneCo.

Referanser
----------

1. ↑   www.sonnico.no[Hentet fra Wikidata]
2. ↑  digi.no Arkivert 12. august 2015 hos Wayback Machine. - *Fusjon i mål etter Telenorkutt* (10.08.2015)
3. ↑  sonnico.com Arkivert 21. september 2020 hos Wayback Machine. - *Sønnico slår seg sammen med OneCo* (21.02.2020)

Eksterne lenker
---------------

* Sønnico AS

|  |  |
| --- | --- |
| Oppslagsverk/autoritetsdata | Oslo Byleksikon **·** Brønnøysundregistrene
 |
***Hai Rui avsettes fra embedet*** (kinesisk: 海瑞罢官; pinyin: *Hǎi Ruì bà guān*) er et teaterstykke kjent for sine ettervirkninger på kinesisk politikk frem mot kulturrevolusjonen. 

Wu Han, som skrev stykket i 1960, var en historiker som arbeidet med Ming-dynastiets historie. Wu Han skrev en artikkel der han tegnet et helteportrett av Hai Rui, en ledende mandarin som ble fengslet av keiseren. Artikkelen ble senere omarbeidet til et teaterstykke, og det ble uroppført i 1961. Det fikk da stor ros fra Mao Zedong. 

Imidlertid ble det noen år senere, rett før kulturrevolusjonen, heftig kritisert. Yao Wenyuan skrev en avisartikkel i Shanghai-avisen Wenhuibao som kritiserte stykket og hevdet at det var ment som en allegori over Maos avskjedigelse av general Peng Dehuai under Lushankonferansen i 1959 (Peng hadde uttrykt reservasjoner mot Maos kampanje «det store spranget fremad»). Hai Rui ble identifisert som en representasjon av Peng, mens keiseren skulle være formann Mao. Dermed ble teaterstykket en skyteskive for de radikale maoister, og denne kritikken ble en plattform for deres kampanje mot det som de oppfattet som høyreavvikende pragmatikere innen det kinesiske kommunistpartis politbyrå i 1965. 

Wu Han ble en av kulturrevolusjonens første offer og døde i fengsel i 1969. Han ble posthumt rehabilitert i 1979.

Litteratur
----------

* Clive Ansey: *The Heresy of Wu Han. His play 'Hai Jui's dismissal' and its role in Chinas's cultural revolution.* University of Toronto Press, Toronto 1971

| * v
* d
* r
Kulturrevolusjonen |
| --- |
| Viktige hendelser | 
* Den sosialistiske dannelsesbevegelse
* Lushankongressen
* Ut på landet-bevegelsen
* Wuhanhendelsen
* Lins kuppforsøk
* Kritiser Lin, kritiser Konfucius
* Tiananmenepisoden

 |
| Viktige personer | 
* Mao Zedong
* Liu Shaoqi
* Zhou Enlai
* Lin Biao
* Deng Xiaoping
* Firerbanden
	+ Jiang Qing
	+ Zhang Chunqiao
	+ Yao Wenyuan
	+ Wang Hongwen
* Peng Dehuai
* Wu Han
* Peng Zhen
* Chen Boda
* Wang Dongxing
* Xie Fuzhi
* Kang Sheng
* Mao Yuanxin

 |
| Dokumenter | 
* *Bombarder hovedkvarteret*
* *Maos lille røde*
* *Hai Rui avsettes fra embedet*

 |
| Konsepter | 
* De fire gamle
* Kampsesjon
* De to enhver
* Dazibao
* Demokratimuren
* Arr-litteratur

 |
| Grupper | 
* Rødegardistene
* Kulturrevolusjonsgruppen

 |
| Relaterte artikler | 
* Maoisme
* Det store spranget
* Klassekamp

 |
| 
* Kategori
* Portal:Historie

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF
 |
**Buøy skole** er en grunnskole i Stavanger med ca. 160 elever fra 1. til 7. klasse. Det er tilsammen 38 lærere og andre ansatte på skolen, og for tiden er Nina Elise Grødem rektor.

Skolen ligger sentralt plassert på Buøy som er en øy med fastlandsforbindelse til Stavanger sentrum. Skolen disponerer et idrettsanlegg, Buøy stadion (også kalt «Hompen»), sammen med Buøy Idrettslag og har også et friområde som nærmeste nabo. Buøy skole er en av Stavangers eldste skoler med aner tilbake til 1861, bare Tasta skole er eldre. Skolen har tre bygninger: Majoren, Øybrua og Trippen – dette var også navnene på de tre bilfergene som gikk fra Stavanger sentrum til Buøy frem til det ble bygget bruer på 1970-tallet. Skolen disponerer også «Huset i skogen» (en gammel vaktmesterbolig) og Husmannsplassen, en gammel og opprinnelig husmannsplass like ved skolen.

Referanser
----------

1. ↑  «Buøy skole - skolens ledelse» **(norsk)**. Stavanger kommune, Buøy skole. Arkivert fra originalen 28. januar 2016. Besøkt 28. januar 2016.

  


|  |  |
| --- | --- |
| Oppslagsverk/autoritetsdata | Sentralt stedsnavnregister **·** Nasjonalt skoleregister **·** Brønnøysundregistrene
 |
**Kwangmyong** (Chosongul: 광명; Hanja: 光明; som betyr «lys, skinnende») er et nordkoreansk datanettverk som ble etablert i år 2000. Det kan aksesseres av nettlesere og inkluderer e-post, nyhetsgrupper og en søketjeneste.

I Nord-Korea er det bare en liten gruppe mennesker som får tilgang til Internett, og Kwangmyong er det eneste datanettverket som er tilgjengelig for andre mennesker. Dette er gratis å bruke.

Kwangmyong er spesialprodusert for innenlands bruk i Nord-Korea og er ikke direkte knyttet til Internett. Informasjonen som er tilgjengelig på Kwangmyong er tilpasset hva nordkoreanske myndigheter ønsker at nettverket skal inneholde. Imidlertid er innhold fra Internett gjort tilgjengelig i redigert versjon på Kwangmyong.

Datanettverket er tilgjengelig på koreansk, men blir vedlikeholdt av 2000 eksperter ifølge offisiell informasjon, også på andre språk som russisk, kinesisk, engelsk, fransk og japansk.

Eksterne lenker
---------------

* BBC: Sampling North Korea's version of the internet – includes video
* North Korea and the Internet - Economist
* Kwangmyong computer network
* Digital Divide on the Korean Peninsula
* Hermit Surfers of P'yongyang Arkivert 13. juni 2007 hos Wayback Machine.，CIA


Portal: Korea
**New England Air Museum** (NEAM) er et flymuseum på Bradley internasjonale lufthavn i Windsor Locks, Connecticut, USA. Museet består av tre utstillingshangarer og har ekstra lagringsplass i andre hangarer. Det huser 66 fly, 26 helikoptre, et utvalg av raketter, utskyningsseter, og andre deler av fly-relatert utstyr. Museet arrangerer også turer, aktiviteter for barn, og spesielle aktiviteter.

Utstillingene omfatter Sikorsky Aircraft Corporations flysimulatorer, og en B-29. I tillegg er det utstillinger av tidlige franske flyvere, Tuskegee Airmen, Kosciuszko Skvadron, og 57. Fighter Gruppe.

Museets bibliotek har bøker, tidsskrifter, tekniske manualer, og bilder fra National Air and Space Museum. Flere gjenstander, for eksempel fotografier, mikrofilm og filmer er katalogisert ved museet.

Museet restaurerer fly på jevnlig basis, inkludert en Lockheed L-10 Electra, en Boeing B-29 Superfortress samt en Gee Bee Modell R.

Museet er også hjem til FlightSimCon, en årlig fly simulering konferanse som arrangeres hver juni.

Utstilte gjenstander
--------------------

Messehallen panoramo av NEAM.
Ford T
B-29 Superfortress
Oppdraget av New England Air Museum er "forpliktet til å presentere historien om luftfart, menneskelig geni som gjorde det mulig og dyptgripende virkninger på at det har hatt på den måten som vi lever i".

Fly på utstilling
-----------------

Per 2013[oppdater]den permanente samlingen inkluderer (men er ikke begrenset til):

Referanser
----------

1. 1 2  Ogden 1986. p. 134.
2. ↑  «"About."». Arkivert fra originalen 19. februar 2015. Besøkt 4. desember 2016.
3. ↑  "The Museum's History."

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** GeoNames
 |
**Buøy** er ei øy som ligger nordøst for Stavanger havn, og som sammen med Engøy, Sølyst og Grasholmen gir byen et godt beskyttet havnebasseng. Utenfor Buøy ligger øya Hundvåg, som i dag henger sammen med Buøy etter utfyllinger i Galeivågen, som tidligere skilte de to øyene. Siden 1916 har Rosenberg verft ligget på Buøy. Det var byens største arbeidsplass, og frem til 1970-årene bygget verftet store oljetankere – senere har LNG-tankere og installasjoner til oljevirksomheten i Nordsjøen blitt bygget her. I 2013 hadde verftet ca. 600 ansatte.

Administrativt er Buøy et delområde i Hundvåg bydel i Stavanger kommune i Rogaland fylke. Delområdets areal er 1,19 km², og innbyggertallet i 2005 var 1792 personer. Buøy er inndelt i fire grunnkretser.

Grunnkretser
------------

**11030100 Buøy** består av

* 11030101 Buøy 2
* 11030102 Buøy 1
* 11030104 Engøy
* 11030105 Sølyst/Grasholmen

St Hans bål på Buøy, Grønnevigå, 2006

Referanser
----------

1. ↑  Rosenberg verft solgt til Australia nrk.no 21.02.2013

| * v
* d
* r
Stavangers bydeler |
| --- |
|  | Eiganes og Våland **·** Hillevåg **·** Hinna **·** Hundvåg **·** Madla **·** Storhaug **·** Tasta | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |
Bearbeidelse av longjing-te
Tørr longjing-te
Fire glass av den fineste teen servert ved dragebrønnen.  Foto: Hans A. Rosbach 
Teplantasje ved Hangzhou
**Longjing-te** (kinesisk: 龙井茶; pinyin: *Lóngjǐngchá*), også kjent som *Lung Ching* eller *Dragon Well*, anses som en av de fremste grønne teer fra Kina. Longjing kan omtrent oversettes med *dragebrønnen* eller *dragekilden* og deles inn i syv klasser: Superior (*qiqiang*), Spesial (*queshe*) og deretter fra 1 til 5. 

De høyeste gradene kan bare plukkes for hånd. 

Longjing-te ble nevnt allerede i en tebok fra Tang-dynastiets tid, den såkalte *Teklassikeren*, forfattet av Lu Yu (733–804).

Teen dyrkes ved Hangzhou i provinsen Zhejiang, i åssidene ved Vestsjøen der den «dragebrønnen» som har gitt teen sitt navn befinner seg. Det fremstilles for det meste for hånd.

Eksterne lenker
---------------

* **The Way of Tea:** Long Jing 龙井茶
* **Hudong.com:** 龙井

|  |  |
| --- | --- |
| Oppslagsverk/autoritetsdata | TasteAtlas **·** TasteAtlas
 |
Fra venstre: 2,5 mm mono (TS), 3,5 mm mono (TS), 3,5 mm stereo (TRS) og 6,35 mm stereo jackplugg
En 3.5 mm TRRS jackplugg (4-leder)
**Jackplugger**, også kalt **telefonplugger** eller **TRS-pluggfamilien**, er en rekke elektriske kontakter som blir brukt til analoge signaler, stort sett analog lyd. Den har en sylindrisk form og finnes i forskjellige størrelser og med forskjellig antall ledere.

Standardpluggen (stereoplugg) som har tre ledere blir ofte referert til som en TRS-plugg som kommer fra engelsk og står for *tip, ring, sleeve*, som uoffisielt kan oversettes til *tupp, ring, hals*. Andre variasjoner er monopluggen som har to ledere og blir kalt *TS* (tip, sleeve) og fire-lederen som blir kalt *TRRS* (tip, ring, ring, sleeve) og ofte har video eller mikrofon på den ekstra ringen.

Opprinnelse
-----------

Pluggen ble opprinnelig brukt som telefonkontakt for bruk i telefonsentraler i det 19. århundre med fullversjonen på 1/4" (nøyaktig 6,35 mm), og miniatyrversjonene 3,5 mm (ca. 1/8") og 2,5 mm (ca. 3/32"). Alle disse størrelsene er fortsatt i bruk i dag.

Forskjellige koblinger
----------------------

Pluggene kan kobles forskjellig av produsentene alt etter hvilket utstyr de skal passe til.

### TRRS-koblinger

Eksempler på koblingsskjema for TRRS-plugger|  | Tip | Ring 1 | Ring 2 | Sleeve |
| OMTP-standard, tidligere bransjestandard for mobiltelefoner, utviklet av Nokia | Venstre lydkanal | Høyre lydkanal | Mikrofon | Jord |
| CTIA-standard, nåværende bransjestandard for mobiltelefoner, utviklet av Apple | Venstre lydkanal | Høyre lydkanal | Jord | Mikrofon |
| Standard AV-kabel for videokameraer | Venstre lydkanal | Video | Jord | Høyre lydkanal |
| iPod AV-kabel | Høyre lydkanal | Venstre lydkanal | Jord | Video |
| Archos, Gigabeat, Creative Zen Vision Series, Cowon iAudio og Apple iBook AV-kabler | Venstre lydkanal | Høyre lydkanal | Video | Jord |
| Microsoft Zune AV-kabel | Venstre lydkanal | Høyre lydkanal | Jord | Video |

Referanser
----------

1. 1 2 3 4  Microsoft Zune AV Cable Pinouts Arkivert 25. februar 2013 hos Wayback Machine.
Må ikke forveksles med Kwanza.En kvinne tenner levende lys (kalt mishumaa saba) på et bord dekket med kwanzaasymbol.
**Kwanzaa** er en moderne syvdagers afroamerikansk høytid som varer fra 26. desember til 1. januar, og som feires nesten utelukkende i USA. Navnet kommer fra swahiliuttrykket *matunda ya kwanza*, «de første fruktene». Den ligger altså i umiddelbar etterkant etter den kristne julens hovedfest, og representerer også et sekulært feiringsalternativ.

Høytiden ble innstiftet av den afroamerikanske nasjonalisten Ron «Maulana» Karenga og ble feiret for første gang i 1966 i California. Høytiden var ment å gi afroamerikanere et bånd til sin kulturelle og historiske arv fra Afrika. Samtidig er høytiden ifølge Karenga basert på felles humanistiske grunnprinsipper. Den er ikke tradisjonelt religiøs av karakter.

Se også
-------

* Kwanza

Eksterne lenker
---------------

* (en) Offisielt nettsted Rediger på Wikidata

* (en) Kwanzaa – kategori av bilder, video eller lyd på Commons Rediger på Wikidata

* (en) Kwanzaa – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Canadian Encyclopedia **·** LCCN
 |
*Se Jackpot (andre betydninger) for andre betydninger av Jackpot.*
Ordet **jackpot** stammer opprinnelig fra et poker-spill, hvor et par knekter behøvdes for å åpne «potten» og starte budgivningen.

Ellers brukes ordet om ekstra store premier i pengespill. I Norsk Tippings lotterier (Lotto, Viking Lotto, Joker, Tipping og Extra) blir det jackpot om ingen vant forrige runde, og premien overføres til neste uke. Jackpot er også en fast stor premie i spilleautomater.

Historie
--------

Så langt tilbake som på 1820-tallet var poker et spill hvor bare 4 personer kunne spille samtidig, samt at bare 20 av kortene i kortstokken ble brukt. I løpet av de neste tiårene utviklet imidlertid spillet seg og hele kortstokken på 52 kort ble da tatt i bruk, og på denne måten kunne enda flere spillere spille samtidig. På 1860-tallet gjennomgikk pokerspillet en forbedring som førte til at jackpot-begrepet dukket opp. En regel som innebar at man måtte ha en hånd som hadde minst to knekter før man kunne komme med en innsats ble innført. Hvis en spiller alene hadde en slik hånd vant han de akkumulerte og innledende innsatsene som lå i potten. Ettersom knekt på engelsk er 'Jack' og en pott er 'pot' ble begrepet **jackpot** raskt etablert.

Bruk i språket
--------------

Ordet «jackpot» har siden sin opprinnelse vært koblet til gambling, men brukes nå bredere enn hva som opprinnelig var tilfellet. I dag brukes i all hovedsak «jackpot» om spesielt store gevinster innenfor gambling og spill. «Jackpot» kan også brukes som et uttrykk, omtrent som «bingo», og «Jackpot» brukes som regel om noe uventet, mens «bingo» ofte er forutsett.

Referanser
----------

1. ↑  «Jackpot i Tipping». 22. januar 2018. Besøkt 22. mai 2019.
2. ↑  «jackpot». Online Etymology Dictionary. Besøkt 22. mai 2019.

|  |  |
| --- | --- |
| Oppslagsverk/autoritetsdata | Store norske leksikon
 |
**Anaplasmose** (tidligere kalt **ehrlichiose**) forårsakes av en rikettsiebakterie som invaderer de røde blodlegemene

Sykdommen var tidligere kun kjent som en dyresykdom som kunne ramme hest, hund, katt, storfe og sau, hos sistnevnte kjent som sjodogg.

De siste årene (1994 i USA, 1997 i Slovenia) er sykdommen påvist hos mennesker. Den naturlige smittekilden for bakterien er blant annet flått, men infiserte gnagere, sau og hjortedyr er også smittebærere. Smitte av anaplasmose øker risikoen for smitte av borreliose fra flått og det blir derfor i noen land alltid testet for anaplasmose hos pasienter med borreliasmitte eller ved mistanke om slik infeksjon (Slovenia). Anaplasmose hos mennesker antas å være underdiagnosert i Norge fordi det ikke er pliktig å rapportere tilfeller av sykdommen, og spesifikke og sikre tester utover blodutstryk (som i beste fall påviser aktiv infeksjon inntil to måneder etter smitte) ikke gjøres annet enn i forskningsøyemed.

Sykdommen kan behandles med antibiotika (12-14 dager) og er vanligvis selvhelbredende hos mennesker. Infeksjon kan gi influensalignende symptomer som muskelsmerter, hodepine og feber. I sjeldnere tilfeller utvikles lungesvikt, nyresvikt, nervøse symptomer og hos 1-2% av infiserte oppstår aids-lignende immunsvikt. Basert på tall fra USA antas anaplasmose å ha en dødelighet på 1%, som følge av sekundær infeksjon hos pasienter med aids-lignende immunsvikt. Hos hund og sau er det beskrevet kroniske infeksjoner, leddsmerter og perifere nervesymptomer. Sykdommen kan behandles med antibiotika.
Arten som angriper varierer mellom artene. For storfe nevnes artene *Anaplasma marginale*, *A. centrale* og *A. cordatum*. For hund har man *A. canis* mens sau har *A. ovis*. Hos sau refererer litteraturen også til *Anaplasma phagocytophilum*. For mennesker nevnes arten *A. chaffeensis*.

Litteraturen kan sprike noe, da slekten *Anaplasma* har blitt utvidet til å inkludere arter som er flyttet over fra slekten *Ehrlichia*

Referanser
----------

1. 1 2  Flått sprer Anaplasmose Tidsskriftet.no
2. ↑  Anaplasmose hos mennesker og dyr Skedsmo.dyreklinikk.no Arkivert 12. oktober 2010 hos Wayback Machine.
3. ↑  Anaplasmosis - Merck Veterinary Manual Merckvetmanual.com Arkivert 23. september 2015 hos Wayback Machine.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Land's End** (kornisk: *Penn an Wlas* eller *Pedn an Wlas*, som betyr «Verdens ende») er en landtunge og et feriekompleks i vestlige Cornwall i England. Det er det mest vestlige punktet på det engelske fastlandet og Cornwall. Det ligger på halvøya Penwith og er omtrent 13 km vestsørvest for Penzance ved begynnelsen og endepunktet av motorveien A30.

Det mytiske øyriket Lyonesse, kjent fra legenden om kong Arthur, skal ha ligget mellom Land's End og Scillyøyene. Uttrykket «fra Land's End til John o' Groats» viser til distansen mellom Land's End og fastlandets nordligste punkt, den skotske landsbyen John o' Groats; en klar parallell til det norske uttrykket «fra Lindesnes til Nordkapp».

Geografi
--------

Det faktiske Land’s End eller Peal Point er en beskjeden odde sammenlignet med andre nes i nærheten, som Pedn-men-dhu i sør med utsyn mot landsbyen Sennen Cove og Pordenack. Et hotell- og turistkompleks ved navn Carn Kez ligger kun 200 meter sør for Land’s End.

Land's End har en særskilt gjenklang ettersom det ofte er benyttet for antyde distanse. Land's End til John o' Groats i Skottland er en distanse på 1 349 km (838 miles) langs veien, og denne avstanden er ofte benyttet for definere veldedighetsaktiviteter som vandringer fra nord til sør, eller omvendt, av Storbritannia. Fra Land's End til det nordligste punkt i England er en distanse på 895 km (556 miles) langs veien.

Bilder
------

* Landskap ved Sennen nær Lands EndLandskap ved Sennen nær Lands End
* Klipper ved Land's EndKlipper ved Land's End
* Turistsenteret ved Land's EndTuristsenteret ved Land's End
* Turistsenteret ved Land's EndTuristsenteret ved Land's End
* Fyrtårnet Longships utenfor Land's EndFyrtårnet Longships utenfor Land's End
* Utsyn sør fra Land's EndUtsyn sør fra Land's End
* Utsyn vest fra Land's EndUtsyn vest fra Land's End
* Utsyn nord fra Land's EndUtsyn nord fra Land's End
* Skiltstolpe ved Land's EndSkiltstolpe ved Land's End

Referanser
----------

1. ↑  *An English-Cornish Glossary in the Standard Written Form* Arkivert 5. november 2015 hos Wayback Machine. oppgir både*Penn an Wlas* og *Pedn an Wlas*
2. ↑  Ordnance Survey: Landranger map sheet 203 *Land's End*, ISBN 978-0-319-23148-7
3. ↑  Neave-Hill, Charles (1975): *Land's End My Heritage*, Jarrold & Sons
4. ↑  ««How far is it from Land’s End to John O’Groats?»». Arkivert fra originalen 6. juni 2017. Besøkt 23. desember 2015.

Eksterne lenker
---------------

* (en) Land's End – kategori av bilder, video eller lyd på Commons Rediger på Wikidata

* (en) Land's End – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** LCCN **·** GeoNames
 |
**Charles Sholto Wyndham Marcon** (født 31. mars 1890 død 17. november 1959) var en britisk sportsutøver som deltok i de olympiske leker 1920 i Antwerpen.

Marcon ble olympisk mester i landhockey under OL 1920 i Antwerpen. Han var med på det britiske laget som vant landhockeyturneringen. Fire lag deltok i turnering og det ble spilt en enkeltserie der alle lagene møtte hverandre en gang. Storbritannia vant foran Danmark og Belgia. Det britiske laget vant over Danmark med 5-1 og Belgia med 12-1 og siste kampen mot Frankrike vant de på walk over. Turneringen ble spilt i perioden 1. til 5. september 1920.

OL-medaljer
-----------

* 1920 Belgias flagg Antwerpen - Gull **Gull** i landhockey Storbritannias flagg Storbritannia

Referanser
----------

1. ↑   sports-reference.com, www.sports-reference.com, besøkt 27. januar 2016[Hentet fra Wikidata]

Eksterne lenker
---------------

* (en) Charles Marcom – Olympedia Rediger på Wikidata

* (en) Charles Marcom – Sports-Reference (OL-resultater – arkivert) Rediger på Wikidata

* (en) Charles Marcom – databaseOlympics.com (arkivert) Rediger på Wikidata

* (en) Charles Marcom – Storbritannias olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Macaos sentralbank** (Monetary Authority of Macao) er sentralbanken i Macao.

Historie
--------

Macao var fram til 1999 portugisisk koloni. Men, allerede i 1974 begynte Portugal og Kina å forhandle om Macaos status. Som en del av denne prosessen måtte Macao etablere et rammeverk for den nye situasjonen, og i 1980 ble Issuing Institute of Macao (IEM) etablert. Denne enheten skulle regulere finansnæringen i Macao, og sikre vekst i finansnæringen. De fikk også ansvaret for å utstede Macaos valuta, pataca'en, samt å forvalte Macaos valutareserver. IEM hadde m.a.o. mange av de oppgavene en sentralbank har. 

Etter noen års erfaring, og en kraftig vekst i både bank- og forsikringsbransjen, så myndighetene behovet for å definere fullmaktene og ansvaret til en slik regulerende myndighet. *Monetary and Foreign Exchange Authority of Macao* (AMCM) ble derfor etablert 1. juli 1989. AMCM var definert som en autonom enhet med definerte funksjoner. Da Macao ble etablert som en "spesiell administrativ region" 20. desember 1999 ble navnet forkortet til Monetary Authority of Macao. Forkortelsen AMCM ble imidlertid beholdt – den står for Autoridade Monetaria e Cambial de Macau, som er det portugisiske navnet fra før 1999. Fra 1. april 2000 har også AMCM overtatt forvaltningen av Macaos reservefond.

Sentralbanksjef
---------------

Pr august 2018 er Chan Sau San sentralbanksjef (styreformann). Han overtok etter Anselmo Teng Lin Seng i august 2017.

Se også
-------

* Liste over verdens sentralbanker

Referanser
----------

1. ↑  Central Banking - *People: New chairman in Macau; Bosnia appoints vice-governor*, besøkt 4. august 2018.
2. ↑  Macaos sentralbank - *The Board of Directors*, besøkt 4. august 2018.

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

* (en) Autoridade Monetária de Macau – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Arktisk råd ██ medlemsstater

██ observatørstater

Arktisk råd holdt sitt åttende årsmøte i Kiruna i 2013
**Arktisk råd** er et mellomstatlig organ for samarbeid om spørsmål knyttet til utfordringer landene i Arktis står overfor. Formålet er å fremme bærekraftig utvikling med hensyn til miljø, sosiale forhold og økonomi. 

Arktisk råds sekretariat er fast etablert i Tromsø siden 21. januar 2013 med adresse i Framsenteret.

Rådet ble formelt etablert i 1996 da medlemslandenes utenriksministre møttes i Ottawa i Canada, og der vedtok Ottawa-erklæringen om samarbeid i Arktis. Medlemslandene er Canada, Danmark med Færøyene og Grønland, Finland, Island, Norge, Russland, Sverige og USA. Videre har seks internasjonale urfolksorganisasjoner status av permanente deltakere i rådet. Flere ikke-arktiske stater, internasjonale organisasjoner og ikke-statlige organisasjoner har observatørstatus i Arktisk råd.

Urfolk i rådet
--------------

Arktisk råd inkluderer seks internasjonale urfolksorganisasjoner som organiseres under paraplyorganisasjonen Arktisk råds urfolkssekretariat (IPS) i København. Arktisk råd er den første overnasjonale organisasjon som gir denne formelle deltakerstatusen til urfolk.

Pause i møtevirksomhet
----------------------

På bakgrunn av Russlands invasjon av Ukraina i 2022 utstedte Canada, Danmark, Finland, Island, Norge, Sverige og USA i mars 2022 en felles erklæring om at representanter fra de respektive land ikke kommer til å reise til Russland for møter i Arktisk råd.

Referanser
----------

1. ↑  AS, Copyright © 2022 Framsenteret Drift; Markusson, Ansvarlig redaktør: Helge M.; Informasjonskapsler; iFram – for researchers, and other users of the knowledge produced in the Fram Centre; English. «Arktisk råd permanent i Tromsø». *Framsenteret*. Besøkt 8. mars 2022.
2. ↑  «Joint Statement on Arctic Council Cooperation Following Russia’s Invasion of Ukraine». *United States Department of State* **(engelsk)**. Besøkt 8. mars 2022.

Eksterne lenker
---------------

* (ru) Offisielt nettsted Rediger på Wikidata

* (en) Arctic Council – kategori av bilder, video eller lyd på Commons Rediger på Wikidata
* Arktisk Råd på Twitter Rediger på Wikidata

* Arktisk Råd på Facebook Rediger på Wikidata

* Arktisk Råd på Instagram Rediger på Wikidata

* Arktisk Råd på Vimeo Rediger på Wikidata

* Arktisk Råd på Flickr Rediger på Wikidata
* (en) Arktiske urfolk i Arktisk råd

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** SUDOC **·** NKC
 |
**Lloyd Edgar Eisler** (født 28. april 1963 i Seaforth i Ontario), canadisk kunstløper som deltok i de olympiske vinterleker 1988 i Calgary, 1992 i Albertville og 1994 i Lillehammer.

Eisler vant en olympisk bronsemedalje i kunstløp under vinter-OL 1988 i Calgary. Sammen med Isabelle Brasseur kom han på tredjeplass i parløp, bak Natalja Misjkutjonok / Artur Dmitrijev og Jelena Betsjke / Denis Petrov begge parene representerte Samveldet av uavhengige stater.

To år senere, under vinter-OL 1992 i Lillehammer vant han en ny bronsemedalje. Hun og Isabelle Brasseur ble nummer tre i parløp, bak Jekaterina Gordejeva / Sergej Grinkov og Natalja Misjkutjonok og Artur Dmitrijev fra Russland

Eisler ble verdensmester i kunstløp i 1993, i parløp sammen med Isabelle Brasseur.

OL-medaljer
-----------

* 1992 Frankrikes flagg Albertville - Bronse Bronse i kunstløp, parløp Canadas flagg Canada
* 1994 Norges flagg Lillehammer - Bronse Bronse i kunstløp, parløp Canadas flagg Canada

VM-medaljer
-----------

* VM 1993 – Gull **Gull** i kunstløp, parløp
* VM 1990 – Sølv Sølv i kunstløp, parløp
* VM 1991 – Sølv Sølv i kunstløp, parløp
* VM 1994 – Sølv Sølv i kunstløp, parløp
* VM 1992 – Bronse Bronse i kunstløp, parløp

Eksterne lenker
---------------

* (de) Lloyd Eisler – Munzinger Sportsarchiv Rediger på Wikidata

* (en) Lloyd Eisler – Olympedia Rediger på Wikidata

* (en) Lloyd Eisler – Sports-Reference (OL-resultater – arkivert) Rediger på Wikidata

* (en) Lloyd Eisler – Canada Sports Hall of Fame Rediger på Wikidata

* (fr) Lloyd Eisler – Panthéon des sports du Québec Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** ISNI **·** Munzinger (sport)
 |
**Macarena María Simari Birkner** (født 22. november 1984 i San Carlos de Bariloche) er en argentinsk alpinist. Fra 2000 til 2006 var hun Sør-Amerikas beste alpinist. 

Hun har deltatt i alle disipliner i verdenscupen, og oppnådde verdenscuppoeng én gang, da hun ble nr. 20 i kombinasjonen i San Sicario i 2005.

Internasjonale mesterskap
-------------------------

Under OL 2002 i Salt Lake City og OL 2006 i Torino var hun med Argentinas OL-tropp. Hennes beste resultat av i alt ni starter, er 17.-plassen i kombinasjonen i 2002. Fire ganger har hun deltatt i verdensmesterskap (St. Anton 2001, St. Moritz 2003, Bormio/Santa Caterina 2005 og Val-d’Isère 2009. Også i VM er det beste resultatet fra kombinasjonsøvelsen – en 21.-plass i St. Moritz 2003.

Hun er søster til alpinistene Cristian Javier Simari Birkner og María Belén Simari Birkner.

Referanser
----------

1. ↑  Mallon, Bill (20. januar 2014). «Multiple Siblings at the Winter Olympics». *OlympStats*. Besøkt 9. juni 2018.

Eksterne lenker
---------------

* (en) Macarena Simari Birkner – Olympics.com Rediger på Wikidata

* (en) Macarena Simari Birkner – Olympedia Rediger på Wikidata

* (en) Macarena Simari Birkner – Sports-Reference (OL-resultater – arkivert) Rediger på Wikidata

* (ar) Macarena Simari Birkner – Argentinas olympiske komité Rediger på Wikidata

* (en) Macarena Simari Birkner – FIS (alpint) Rediger på Wikidata

* (en) Macarena Simari Birkner – ski-db.com Rediger på Wikidata
* Portrett av Macarena Simari Birkner Arkivert 8. juli 2007 hos Wayback Machine. (spansk)
Figur 1 – En trekant

I trigonometrien er **tangenssetningen** en setning om forbindelsen mellom tangens til to vinkler av en trekant og lengdene av de motstående sidene.

I figur 1 er *a*, *b* og *c* lengdene av tre sider av trekanten, og α, β og γ er henholdsvis vinklene motstående disse sidene. Tangenssetningen sier at

{\displaystyle {\frac {a-b}{a+b}}={\frac {\tan[{\frac {1}{2}}(\alpha -\beta )]}{\tan[{\frac {1}{2}}(\alpha +\beta )]}}.}
Tangenssetningen er, selv om den ikke er så vidt kjent som sinussetningen eller cosinussetningen, like nyttig, og kan brukes i alle tilfeller der to sider og en vinkel, eller to vinkler og en side, er kjent.

Tangenssetningen for sfæriske trekanter ble beskrevet i det 13. århundre av den persiske matematikeren Nasir al-Din al-Tusi (1201–74), som også presenterte sinussetningen for trekanter i planet i sitt fembinds verk *Treatise on the Quadrilateral*.

Bevis
-----

For å bevise tangenssetningen kan vi starte med sinussetningen:

{\displaystyle {\frac {a}{\sin \alpha }}={\frac {b}{\sin \beta }}.}
La

{\displaystyle d={\frac {a}{\sin \alpha }}={\frac {b}{\sin \beta }},}
slik at

{\displaystyle a=d\sin \alpha {\text{ and }}b=d\sin \beta .\,}
Det følger at

{\displaystyle {\frac {a-b}{a+b}}={\frac {d\sin \alpha -d\sin \beta }{d\sin \alpha +d\sin \beta }}={\frac {\sin \alpha -\sin \beta }{\sin \alpha +\sin \beta }}.}
Ved å bruke trigonometriske identiteter, er faktorformelen for sinus

{\displaystyle \sin(\alpha )\pm \sin(\beta )=2\sin \left({\frac {\alpha \pm \beta }{2}}\right)\cos \left({\frac {\alpha \mp \beta }{2}}\right),\;}
vi får

{\displaystyle {\frac {a-b}{a+b}}={\frac {2\sin {\tfrac {1}{2}}\left(\alpha -\beta \right)\cos {\tfrac {1}{2}}\left(\alpha +\beta \right)}{2\sin {\tfrac {1}{2}}\left(\alpha +\beta \right)\cos {\tfrac {1}{2}}\left(\alpha -\beta \right)}}={\frac {\tan[{\frac {1}{2}}(\alpha -\beta )]}{\tan[{\frac {1}{2}}(\alpha +\beta )]}}.}
Som et alternativ til å bruke identiteten for summen og differansen av to sinusverdier, kan man sitere den trigonometriske identiteten

{\displaystyle \tan \left({\frac {\alpha \pm \beta }{2}}\right)={\frac {\sin \alpha \pm \sin \beta }{\cos \alpha +\cos \beta }}}
(se formelen for tangens av halve vinkelen).

Se også
-------

* Sinussetningen
* Cosinussetningen
* Mollweides formel

Fotnoter
--------

1. ↑  Se Eli Maor, *Trigonometric Delights*, Princeton University Press, 2002.
2. ↑  
Marie-Thérèse Debarnot (1996). «Trigonometry». I Rushdī Rāshid, Régis Morelon. *Encyclopedia of the history of Arabic science, Volume 2*. Routledge. s. 182. ISBN 0415124115.
3. ↑  
Q. Mushtaq, JL Berggren (2002). «Trigonometry». I C. E. Bosworth, M.S.Asimov. *History of Civilizations of Central Asia, Volume 4, Part 2*. Motilal Banarsidass Publ. s. 190. ISBN 8120815963.

|  |  |
| --- | --- |
| Oppslagsverk/autoritetsdata | Encyclopædia Britannica **·** MathWorld
 |
Flaggstørrelse: 2:3
**Macaos flagg** er lysegrønt med en lotusblomst over en hvit bro og sjø. Over blomsten er det fem femtaggede gullstjerner, en stor i midten og fire mindre på siden.

Før den portugisiske overleveringen av Macao til Folkerepublikken Kina i 1999, brukte Macao offisielt kun det portugisiske flagget.

Myndighetene i Macao hadde et eget flagg, med en drage og portugisisk inspirert riksvåpen, men dette ble aldri brukt til å representere Macao som en koloni, kun som kommunen Macao (concelho). Et forslag til et eget koloniflagg ble foreslått i 1967, men ble aldri vedtatt.

Kunstverk på bygget til en portugisisk bank (Banco Emissor no Ultramar) i Lisboa. Dragen som representerer Macao kan ses hjørnet øverst til høyre.

| * v
* d
* r
Asiatiske flagg |
| --- |
| Afghanistan **·** Armenia **·** Aserbajdsjan **·** Bahrain **·** Bangladesh **·** Bhutan **·** Brunei **·** De forente arabiske emirater **·** Filippinene **·** Georgia **·** India **·** Indonesia **·** Irak **·** Iran **·** Israel (Palestina) **·** Japan **·** Jemen **·** Jordan **·** Kambodsja **·** Kasakhstan **·** Folkerepublikken Kina (Hongkong **·** Macao) **·** Republikken Kina **·** Kirgisistan **·** Kuwait **·** Kypros **·** Laos **·** Libanon **·** Malaysia **·** Maldivene **·** Mongolia **·** Myanmar **·** Nepal **·** Nord-Korea **·** Oman **·** Pakistan **·** Qatar **·** Russland **·** Saudi-Arabia **·** Singapore **·** Sri Lanka **·** Syria **·** Sør-Korea **·** Tadsjikistan **·** Thailand **·** Turkmenistan **·** Tyrkia **·** Usbekistan **·** Vietnam **·** Øst-Timor |
**John David Stamps**, vanligvis kalt **Jackie Stamps**, (født 2. desember 1918 i Thrybergh, South Yorkshire, England, død 19. november 1991 i Burton upon Trent, Staffordshire, England) er en engelsk fotballspiller som spilte for fem engelske fotballklubber i årene 1937 til 1955. Han var også manager for en engelsk fotballklubb.

Biografi
--------

Jackie Stamps startet sin profesjonelle fotballkarriere i Mansfield Town i oktober 1937 før han året etter gikk til New Brighton som da spilte i 3. divisjon nord. Her markerte han seg som effektiv spiss, og i januar 1939 ble han kjøpt av Derby County for £1 500. Etter 2. verdenskrig ble han cupfinalehelt med to mål da Derby slo Charlton Athletic 4-1 etter ekstraomganger i 1946.

Stamps ble i Derby fram til 1953 da han gikk til Shrewsbury Town. Sommeren 1954 takket han ja til et tilbud fra Burton Albion om å bli spillende trener, og denne jobben hadde han fram til august 1955. I november 1957 ble han ansatt som midlertidig manager i Burton Albion før han i februar året etter overtok jobben permanent. Han jobbet som manager for *the Brewers* fram til oktober 1959.

Jackie Stamps ble utnevnt som æresmedlem av Derby County i januar 1983.

Karriere som spiller
--------------------

### Klubblag

|
|  |
| Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Mansfield Town | Kontrakt | ? | ? | ? | ? | 10/1937 - 08/1938 |
| New Brighton | Lån | ? | ? | ? | ? | 08/1938 - 01/1939 |
| Derby County | Kontrakt | 262 | 233 | 126 | 100 | 01/1939 - 12/1953 |
| Shrewsbury Town | Kontrakt | ? | ? | ? | ? | 12/1953 - 08/1954 |
| Burton Albion | Kontrakt | ? | ? | ? | ? | 08/1954 - 06/1955 |

Karriere som fotballmanager
---------------------------

### Klubblag

| Klubb | Periode | Kamper | Seire | Uavgjort | Tap |
| --- | --- | --- | --- | --- | --- |
| Burton Albion | 11/1957 - 10/1959 | ? | ? | ? | ? |

Meritter
--------

### Som spiller

* Vant FA-cupen med Derby i 1946.
* Scoret to mål i FA-cupfinalen i 1946.
* Nummer 5 på listen over de som har scoret flest klubbmål for Derby County.
* Nummer 7 på listen over de som har scoret flest ligamål for Derby County.

Kilder
------

* Mortimer, Gerald (2004): *The Who´s Who of DERBY COUNTY*.   
 Breedon Books Publishing, Derby. ISBN 1-85983-409-4
**Tange Sø** er Danmarks største kunstige innsjø. Den ligger i Viborg og Silkeborg kommune i Region Midtjylland, ikke så langt fra byen Bjerringbro. Innsjøen eies av Gudenaacentralen. Sjøen ble dannet i 1920 da Gudenå ble demmet opp. Ved Ans består innsjøbredden av sand og gress, og sjøbunnen er sand og stein. Tange Søs tilløpselver er Gudenå, Borre Å og Tange Å. Utløpet fra Tange Sø er ved Gudenaacentralen, og derfra renner Gudenå videre til munningen i Randers Fjord.

De viktigste gyteplassene for den tidligere så berømte Gudenå-laksen ligger nå under den 10 kilometer lange innsjøen. Før Tange Sø ble dannet lå det et helt unikt naturområde på denne strekningen. Gudenåen hadde her et fall på 10 meter, som ga et raskt strømmende vassdrag med fine gyteplasser til laksen.

Der er krefter i gang for å legge ned sjøen og gjenopprette Gudenåens gamle løp. For å skape en bedre passasje for laksen i Gudenå gjennom Tange Sø, har Danmarks Naturfredningsforening bedt COWI om å utarbeide to nye modeller for å gi et bedre beslutningsgrunnlag for folketinget med hensyn til naturgjenoppretning i området.
Der er også lokale krefter i form av *Foreningen til bevarelse av Tange sø*, som kjemper for sjøen og dens unike naturs eksistensberettigelse.

Referanser
----------

1. ↑  «Hvorfor nedlægge Tange sø? Naturmæssige argumenter». *s-e-s.dk*. Arkivert fra originalen 23. februar 2014. Besøkt 3. mai 2019.
2. ↑  «Naturgenopretning for Gudenåen og Tange Sø» (.doc-fil). COWI. Besøkt 3. mai 2019.
3. ↑  «Foreningen til bevarelse af Tange sø». *tangesoe.dk*. Besøkt 3. mai 2019.

Eksterne lenker
---------------

* Om Tange sjø, Viborg Kommune
* Foreningen til nedlæggelse av Tange sjø

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |

Portal: Danmark
**Energikrise** er enhver større mangelsituasjon i leveringen av energi til et land. Dette kan ta form av, at energi ikke kan anvendes, eller at voldsomme prisstigninger gjør, at energi ikke kan fremskaffes til alle formål. Energikriser har som oftest store følgevirkninger for den øvrige økonomi; resesjoner i en eller annen form oppstår jevnlig i kjølvannet på energikriser. Når energiprisen stiger, medfører det oftest, at produksjonsomkostningene i andre erverv stiger. Ved en kullkrise ville man f. eks. tydeligst merke, at omkostningene til elektrisitet og oppvarming er stigende, men tidligere ville man også merke en stigning i prisen på togtransport. Ved en oljekrise vil man primært merke, at bensinprisene stiger, men også produkter av plast og landbruksvarer vil stige i pris. Ved en gasskrise vil den tydeligste konsekvens også være prisstigninger på elektrisitet og oppvarmning, men alle produkter fra energiintensive erverv vil også være stigende i pris.

Tidligere var det mest alminnelige, at et enkelt land kunne oppleve en energikrise. Som et eksempel kan nevnes streikene i Storbritannia i 1921 og 1926, der begge medførte produksjonsfall på mer enn 25% i Storbritannia. Kullstrejkene i Storbritannia i 1972 og 1974 hadde også vesentlige konsekvenser for Storbritannia, men problemet var ikke så stort som i de to første streiker, da Polen eksporterte ytterligere kull til Storbritannia, der derfor ikke opplevede en egentlig energikrise. I 1984–1985 var en sterkt økt kullimport fra blant annet Polen likeledes medvirkende til, at streiken ikke lykkedes. Verdenshandelen har dermed vært medvirkende til, at lokale energikriser i nyere tid er sjeldne.

|  |  |
| --- | --- |
| Oppslagsverk/autoritetsdata | NKC
 |